CELEX: 62018CA0053
Language: el
Date: 2019-05-08 00:00:00
Title: Υπόθεση C-53/18: Απόφαση του Δικαστηρίου (δεύτερο τμήμα) της 8ης Μαΐου 2019 [αίτηση του Tribunale Amministrativo Regionale per il Lazio (Ιταλία) για την έκδοση προδικαστικής αποφάσεως] — Antonio Pasquale Mastromartino κατά Commissione Nazionale per le Società e la Borsa (Consob) (Προδικαστική παραπομπή — Αγορές χρηματοπιστωτικών μέσων — Οδηγία 2004/39/ΕΚ — Άρθρα 8, 23, 50 και 51 — Πεδίο εφαρμογής — Εξουσιοδοτημένος για προσφορές εκτός έδρας οικονομικός σύμβουλος — Αντιπρόσωπος έχων την ιδιότητα του κατηγορουμένου στο πλαίσιο ποινικής διαδικασίας — Εθνική νομοθεσία προβλέπουσα τη δυνατότητα προσωρινής απαγορεύσεως της ασκήσεως της δραστηριότητας — Θεμελιώδεις ελευθερίες — Αμιγώς εσωτερική υπόθεση — Δεν έχει εφαρμογή)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/12
            
         
      Απόφαση του Δικαστηρίου (δεύτερο τμήμα) της 8ης Μαΐου 2019 [αίτηση του Tribunale Amministrativo Regionale per il Lazio (Ιταλία) για την έκδοση προδικαστικής αποφάσεως] — Antonio Pasquale Mastromartino κατά Commissione Nazionale per le Società e la Borsa (Consob)
      (Υπόθεση C-53/18) (1)
      
      (Προδικαστική παραπομπή - Αγορές χρηματοπιστωτικών μέσων - Οδηγία 2004/39/ΕΚ - Άρθρα 8, 23, 50 και 51 - Πεδίο εφαρμογής - Εξουσιοδοτημένος για προσφορές εκτός έδρας οικονομικός σύμβουλος - Αντιπρόσωπος έχων την ιδιότητα του κατηγορουμένου στο πλαίσιο ποινικής διαδικασίας - Εθνική νομοθεσία προβλέπουσα τη δυνατότητα προσωρινής απαγορεύσεως της ασκήσεως της δραστηριότητας - Θεμελιώδεις ελευθερίες - Αμιγώς εσωτερική υπόθεση - Δεν έχει εφαρμογή)
      (2019/C 230/13)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per il Lazio
      
         Διάδικοι στην υπόθεση της κύριας δίκης
      
      Antonio Pasquale Mastromartino
      
         κατά
      
      Commissione Nazionale per le Società e la Borsa (Consob)
      
         Διατακτικό
      
      Η οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου, όπως τροποποιήθηκε με την οδηγία 2010/78/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, ιδίως δε τα άρθρα της 8, 23, 50 και 51, τα άρθρα 49 και 56 ΣΛΕΕ, καθώς και οι αρχές της απαγορεύσεως των διακρίσεων και της αναλογικότητας έχουν την έννοια ότι, σε περίπτωση όπως η επίμαχη στην υπόθεση της κύριας δίκης, προσωρινή απαγόρευση ασκήσεως της δραστηριότητας εξουσιοδοτημένου για προσφορές εκτός έδρας οικονομικού συμβούλου δεν εμπίπτει στο πεδίο εφαρμογής της οδηγίας αυτής, ούτε στο πεδίο εφαρμογής των άρθρων 49 και 56 ΣΛΕΕ ή σε εκείνο των αρχών της απαγορεύσεως των διακρίσεων και της αναλογικότητας. Σε τέτοια περίπτωση, τα άρθρα 8, 23, 50 και 51 της οδηγίας αυτής, τα άρθρα 49 και 56 ΣΛΕΕ και οι αρχές της απαγορεύσεως των διακρίσεων και της αναλογικότητας δεν αντιτίθενται στην απαγόρευση αυτή.
      
         (1)  ΕΕ C 142 της 23.4.2018.